LATVIJAS REPUBLIKAS MINISTRU KABINETA SĒDES

PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Rīgā Nr. 2018.gada .jūlijā

## .§

**Par** **progresu Latvijas dalības organizēšanā starptautiskajā izstādē “Expo 2020 Dubai”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai informatīvo ziņojumu par progresu Latvijas dalības organizēšanā starptautiskajā izstādē “Expo 2020 Dubai”.
2. Atbalstīt Ekonomikas ministrijas sagatavotā un informatīvajam ziņojumam klāt pievienotā līguma noslēgšanu starp Ekonomikas ministriju un Latvijas Tirdzniecības un rūpniecības kameru par valsts pārvaldes uzdevuma – organizēt Latvijas dalību starptautiskajā izstādē “Expo 2020 Dubai” – deleģēšanu Latvijas Tirdzniecības un rūpniecības kamerai.
3. Atzīt Ministru kabineta 2018.gada 24.aprīļa sēdes protokollēmuma (Nr. 21 72.§) 8.punktu par aktualitāti zaudējušu.
4. Ekonomikas ministrijai deleģēt pārvaldes uzdevumu – organizēt Latvijas dalību starptautiskajā izstādē “Expo 2020 Dubai” – Latvijas Tirdzniecības un rūpniecības kamerai, noslēdzot ar Latvijas Tirdzniecības un rūpniecības kameru deleģēšanas līgumu atbilstoši Valsts pārvaldes iekārtas likuma 46.pantam. Līgumā noteikt sasniedzamos mērķus un uzdevumu Latvijas Tirdzniecības un rūpniecības kamerai līdz 2018.gada 31.augustam sagatavot un iesniegt Ekonomikas ministrijā iesniegšanai Ministru kabinetā izdevumu tāmi Latvijas dalības nodrošināšanai starptautiskajā izstādē “Expo 2020 Dubai”, norādot nepieciešamo līdzfinansējumu no valsts budžeta līdzekļiem, bet ne vairāk kā 270 000 EUR 2018.gadā, 2 000 000 EUR 2019.gadā, 900 000 EUR 2020.gadā un 1 130 000 EUR 2021.gadā.
5. Atzīt Ministru kabineta 2018.gada 24.aprīļa sēdes protokollēmuma (Nr. 21 72.§) 10.punktu par aktualitāti zaudējušu.
6. Paredzēt valsts budžeta ilgtermiņa saistības 2019.-2021.gadam Latvijas dalības nodrošināšanai starptautiskajā izstādē “Expo 2020 Dubai” atbilstoši izdevumu tāmei, bet ne vairāk kā 2 400 000 EUR 2019.gadā, 700 000 EUR 2020.gadā un 930 000 EUR 2021.gadā. Finanšu ministrijai palielināt Ekonomikas ministrijas izdevumus 2019.-2021.gadam pēc izdevumu tāmes apstiprināšanas Ministru kabinetā, attiecīgi samazinot izdevumus budžeta resora “74. Gadskārtējā valsts budžeta izpildes procesā pārdalāmais finansējums” programmai 02.00.00 “Līdzekļi neparedzētiem gadījumiem”.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

Ministru prezidenta biedrs,

ekonomikas ministrs Arvils Ašeradens

Vīza:

Valsts sekretārs Ēriks Eglītis

Aldis Bukšs, 67 013 272

Aldis.Bukss@em.gov.lv